A BIZOTTSÁG HATÁROZATA
(2002. április 3.)
a tagállamokban a polgári és kereskedelmi ügyekben a bírósági és bíróságon kívüli iratok kézbesítéséről szóló, 1348/2000/EK tanácsi rendelet alapján az átvevő intézmények kézikönyvének és a kézbesíthető iratok gyűjteményének elfogadásáról szóló, 2001/781/EK határozat módosításáról
(az értesítés a C(2002) 1132. számú dokumentummal történt)
(2002/350/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a tagállamokban a polgári és kereskedelmi ügyekben a bírósági és bíróságon kívüli iratok kézbesítéséről szóló, 2000. május 29-i 1348/2000/EK tanácsi rendeletre[1] és különösen annak 17. cikke a) és b) pontjára,
mivel:
(1) Az 1348/2000/EK rendelet végrehajtása érdekében szükséges volt az említett rendelet 2. cikkében előírt átvevő intézményekre vonatkozó információt tartalmazó kézikönyv összeállítása és közzététele.
(2) Az 1348/2000/EK rendelet 17. cikkének b) pontja előírja továbbá a rendelet alapján kézbesíthető iratok gyűjteményének összeállítását az Európai Unió hivatalos nyelvein.
(3) Az 1348/2000/EK rendelettel összhangban a tagállamokban a polgári és kereskedelmi ügyekben a bírósági és bíróságon kívüli iratok kézbesítéséről szóló, 1348/2000/EK tanácsi rendelet alapján az átvevő intézmények kézikönyvének és a kézbesíthető iratok elfogadásáról szóló, 2001. szeptember 25-i 2001/781/EK bizottsági határozatot[2] kihirdették az Európai Közösségek Hivatalos Lapjában.
(4) A kézikönyvet és a gyűjteményt ki kell egészíteni a Bizottságnak Németország által megküldött információval.
(5) Az e határozatban előírt intézkedések összhangban vannak az 1348/2000/EK rendelet 18. cikke által létrehozott bizottság véleményével,
ELFOGADTA EZT A HATÁROZATOT:
1. cikk
A 2001/781/EK határozat I. melléklete (az 1348/2000/EK rendelet 17. cikkének a) pontjában említett kézikönyv) e határozat I. mellékletének megfelelően módosul.
2. cikk
A 2001/781/EK határozat II. melléklete (az 1348/2000/EK rendelet 17. cikkének b) pontjában említett gyűjtemény) e határozat II. mellékletének megfelelően módosul.
Ennek a határozatnak a tagállamok a címzettjei.
Kelt Brüsszelben, 2002. április 3-án.